CELEX: 32020D0471
Language: fi
Date: 2020-03-31 00:00:00
Title: Neuvoston päätös (YUTP) 2020/471, annettu 31 päivänä maaliskuuta 2020, keskisen Välimeren eteläosassa toteutettavasta Euroopan unionin sotilasoperaatiosta annetun päätöksen (YUTP) 2015/778 kumoamisesta (EUNAVFOR MED SOPHIA -operaatio)

1.4.2020   
               
               
                  FI
               
               
                  Euroopan unionin virallinen lehti
               
               
                  L 101/3
               
            
         NEUVOSTON PÄÄTÖS (YUTP) 2020/471,
         annettu 31 päivänä maaliskuuta 2020,
         keskisen Välimeren eteläosassa toteutettavasta Euroopan unionin sotilasoperaatiosta annetun päätöksen (YUTP) 2015/778 kumoamisesta (EUNAVFOR MED SOPHIA -operaatio)
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä toukokuuta 2015 päätöksen (YUTP) 2015/778 (1).
                  
               
                     (2)
                  
                  
                     Neuvosto jatkoi 26 päivänä syyskuuta 2019 päätöksen (YUTP) 2015/778 voimassaoloa 31 päivään maaliskuuta 2020 päätöksellä (YUTP) 2019/1595 (2).
                  
               
                     (3)
                  
                  
                     Neuvosto sopi 17 päivänä helmikuuta 2020, että EUNAVFOR MED SOPHIA -operaatio olisi lopetettava. Päätös (YUTP) 2015/778 olisi sen vuoksi kumottava ja näin ollen EUNAVFOR MED SOPHIA -operaation voimassaolo päättyy tällaisesta kumoamisesta.
                  
               
                     (4)
                  
                  
                     Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene), annetussa neuvoston päätöksessä (YUTP) 2015/528 (3) vahvistetaan menettelyt operaation tilintarkastusta ja tilinpäätöstä varten,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Kumotaan päätös (YUTP) 2015/778.
            
            
               2.   Päätöksen (YUTP) 2015/778 kumoaminen ei vaikuta päätöksessä (YUTP) 2015/528 säädettyihin menettelyihin, jotka koskevat EUNAVFOR MED SOPHIA -operaation tilintarkastusta ja tilinpäätöstä.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 31 päivänä maaliskuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös (YUTP) 2015/778, annettu 18 päivänä toukokuuta 2015, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) (EUVL L 122, 19.5.2015, s. 31).
         
            (2)  Neuvoston päätös (YUTP) 2019/1595, annettu 26 päivänä syyskuuta 2019, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta (EUVL L 248, 27.9.2019, s. 73).
         
            (3)  Neuvoston päätös (YUTP) 2015/528, annettu 27 päivänä maaliskuuta 2015, Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) ja päätöksen 2011/871/YUTP kumoamisesta (EUVL L 84, 28.3.2015, s. 39).